তাই গত বছরের শুরুতেই হুন্ডি প্রতিরোধে মোবাইল ব্যাংকিংয়ে লেনদেন সীমিত করতে থাকে বাংলাদেশ ব্যাংক। যেমন আগে যেখানে ৫০ হাজার টাকা দিনে লেনদেন করা যেত, তা পর্যায়ক্রমে কমাতে কমাতে এখন দিনে ১৫ হাজার টাকায় লেনদেন নামিয়ে আনা হয়েছে। একই সাথে মধ্যপ্রাচ্যসহ বিভিন্ন দেশে মোবাইল ব্যাংকিংয়ের মাধ্যমে অর্থপাচার বন্ধে তদন্ত কার্যক্রম জোরদার করা হয়। এরই ভিত্তিতে গত আগস্ট মাসে মোবাইল কোম্পানির কয়েক হাজার ভুয়া এজেন্ট অ্যাকাউন্ট বন্ধ করে দেয় বাংলাদেশ ব্যাংক। অন্য দিকে পাঁচ হাজার টাকার ওপরে লেনদেনে জাতীয় পরিচয়পত্রের ফটোকপি নেয়া হয়। এভাবেই মোবাইল ব্যাংকিংয়ের মাধ্যমে হুন্ডি তৎপরতা সীমিত হয়ে আসে।